на съдействие от страна на производителите износители от Китай, цялостният анализ, включително изчисляването на дъмпинга, се основава на наличните факти в съответствие с член 18 от основния регламент. Китайските органи бяха съответно информирани за намерението на Комисията да приложи член 18 от основния регламент и да направи своите заключения въз основа на наличните факти.
 (23)
 Поради това вероятността от повторно възникване на дъмпинга бе оценена, като бе използвана информацията от искането за преразглеждане с оглед на изтичане на срока на действие на мерките, съчетано с други източници на информация, като например търговските статистически данни за вноса и износа (данни на Евростат и статистически данни за Китай и други трети държави) и доклади на промишлеността.
 2. Държава аналог
 (24)
 В съответствие с член 2, параграф 7, буква а) от основния регламент Китай не се счита за държава с пазарна икономика. В първоначалното разследване Турция бе използвана като трета държава с пазарна икономика за целите на установяването на нормалната стойност („държавата аналог“).
 (25)
 В известието за започване на преразглеждане Комисията: i) предвижда отново да използва Турция като държава аналог при настоящото преразглеждане с оглед на изтичане на срока на действие на мерките, както бе предложено от заявителя; ii) набеляза други трети държави с пазарна икономика, изнасящи тел и въжета за ППН за Съюза, а именно Бразилия, Индия, Русия, Южна Африка, Южна Корея и Тайланд. През 2013 г. тези държави са имали най-високи равнища на вноса на тел и въжета за ППН в Съюза (по данни на Евростат).
 (26)
 Комисията проучи дали има производство и продажби на тел и въжета за ППН в тези трети държави с пазарна икономика, за които има данни, че се осъществява производство на тел и въжета за ППН. Комисията се свърза с производители и техните промишлени сдружения в седем държави производителки на стомана, посочени в известието за започване на преразглеждане, и в САЩ.
 (27)
 Комисията получи отговори на въпросника от производители в Индия, Южна Африка и Турция. Заявителят подаде възражение срещу използването на Индия като държава аналог с твърдението, че вътрешният ѝ пазар е нарушен поради наличието на държавни субсидии в полза на стоманодобивната промишленост. Комисията не получи коментари от други заинтересовани страни.
 (28)
 Комисията заключи, че Южна Африка е най-подходящата държава аналог при настоящото преразглеждане въз основа на следните съображения:
 —
 пълно покриване на всички видове на разглеждания продукт,
 —
 наличието на едни и същи стандарти за качество за основните физически и технически характеристики, както на пазара на Съюза,
 —
 качеството и пълнотата на данните, предоставени в отговорите на въпросника,
 —
 наличието на достатъчно ниво на конкуренция на вътрешния пазар,
 —
 достатъчен размер на продажбите на вътрешния пазар на оказалия съдействие производител.
 3. Вероятен дъмпинг по време на разследвания период в рамките на преразглеждането
 3.1. Определяне на нормалната стойност
 (29)
 В съответствие с член 2, параграф 7, буква а) от основния регламент информацията, получена от оказалия съдействие производител в държавата аналог, беше използвана като основа за определяне на нормалната стойност за Китай.
 (30)
 Комисията първо провери дали общият обем на продажбите на вътрешния пазар на оказалия съдействие